 **Dunajský maratón v kanoistike, 24. ročník,**

**memoriál Milana Rosu**

**14. septembra 2013**

**Pozvánka**

Pozývame všetkých priaznivcov kanoistiky a vodnej turistiky na 24. ročník Dunajského maratónu v kanoistike, ktorý sa bude konať v sobotu 14. septembra 2013 na starom koryte Dunaja na slovensko–maďarskom úseku Dobrohošť (rkm 1842) – Gabčíkovo (rkm 1820).

Predchádzajúcich 20 ročníkov sa konalo na Jaroveckom ramene Dunaja pri Bratislave. V dôsledku degradácie prírodného prostredia a zhoršovania podmienok v tejto lokalite sme sa rozhodli zmeniť lokalitu, ale aj charakter pretekov. Od pretekov na okruhoch s prenáškami sa vraciame k tradičným vodáckym pretekom z bodu A do bodu B v krásnom prírodnom prostredí. Našou prioritou je pripraviť preteky s traťou ktorá je zaujímavá predovšetkým pre pretekárov. Okrem vrcholových a vysoko výkonných pretekárov chceme prilákať aj čo najširšiu spoločnosť športovcov ktorí pádlujú pre radosť a potešenie.

Pretekať sa bude na trati s dĺžkou 22 km bez prenášky. Hromadný štart bude pri obci Dobrohošť, na rkm 1842, oproti hati Dunakiliti. Cieľ bude v Gabčíkove na rkm 1820 pri populárnej vodáckej krčme Hullám csárda.

Popis trate: Mierne tečúca voda, bez prenášok, dostatočná šírka, bez prekážok, bez lodnej dopravy.

Kategórie:

Pretekárske lode (rýchlostné, zjazdové, surf ski)

Kadeti (chlapci 15 – 16 rokov) – K2, C2

Kadetky (dievčatá 15 – 16 rokov) – K2

Juniori (chlapci 17 – 18 rokov) – K1, C1

Juniorky (dievčatá 17 – 18 rokov) – K1

Muži – K1, C1

Ženy – K1

Veteráni (35+, 45+, 55+, ...) – K1, C1

Veteránky (30+, ....) – K1

Turistické lode: Morský kajak, Turistická C2 (muži, ženy, mix)

**Program: 14. septembra – sobota**

 **8:30 – 10:00 registrácia**

 **11:30 spoločný štart všetkých kategórií**

 

**PRIHLÁŠKY A ŠTARTOVNÉ:**

Pretekári registrovaní v SZRK: podľa pravidiel SZRK, prihlášky cez systém BARACUDA

Neregistrovaní: štartovné 10 €, prihlášky na nižšie uvedených kontaktoch, alebo na mieste pri registrácií

**CENY:**

Víťazi kategórií získajú športové trofeje, pretekári na prvých troch miestach získajú medaily. Víťaz vybranej mládežníckej pretekárskej kategórie získa JANTEX trophy - vecnú cenu z produkcie JANTEX. Usporiadateľ zváži vypísanie finančnej prémie pre absolútneho víťaza, podľa počtu registrovaných lodí. Vypísanie finančnej prémie bude vyhlásené pred štartom.

**INFORMÁCIE a KONTAKT:**

Martin Mišík, tel: + 421 915 713 080, e-mail: m.misik@dhi.sk , dm@dunajcik.sk